Szeptember harmadik hétvégéje mindig hihetetlenül izgalmas programokat rejt azok számára, akik szeretnének jobban megismernék a város egy-egy rejtett szegletét, vagy bepillantani a kulisszák mögé. Az 1984-ben, Franciaországból indult Kulturális Örökség Napjai programsorozat két évtizede a hazai kulturális élet egyik fontos eseménye, műemléki és kulturális helyszínek, szervezetek rengeteg felfedeznivalóval és különleges programmal készülnek, ezek közül gyűjtöttünk most mi is jó párat. A legtöbb program ingyenes, de létszámkorlátos vagy regisztrációhoz kötött.

Hirdetés Hirdetés

Galléria megnyitása Fotó: Mudra László - We Love Budapest Az első bástya és a Táncsics-börtön a Várban 1/7 Az elmúlt évek egyik legnagyobb régészeti felfedezése is látogatható lesz, a Várban a Táncsics Mihály utca 9. szám alatti épület udvarába besétálva. A tavalyi ásatások során hihetetlenül értékes épített és tárgyi leletanyag került napvilágra, amiket az újonnan kialakított régészeti sétányon, valamint a lőportárban és a Vármúzeumban kialakított kiállításokon nézhetünk meg.

A KÖN alatti program első részében vezetett sétákon mutatják be a régészeti feltárás területét, majd azt követően épületvezetés keretében lehet megtekinteni a lőportár épületének alsóbb szintjeinek csak a KÖN keretében látható tereit. A séta és az épületvezetés egy program, ezért egy regisztráció szükséges a részvételhez. Épületvezetések indulnak mindkét nap 11.00; 13.00; 15.00; 17.00 órakor.

Előzetes regisztráció szükséges ezen a linken.

Sándor-palota 2/7 A klasszicista palota, amely 2002-es teljes körű felújítása óta a Köztársasági Elnöki Hivatalnak a székhelye, csak kivételes alkalmakkor látogatható. Az elegáns, reprezentatív belső terek megidézik a palota majd két évszázados történetét, amelyek most előzetes regisztráció nélkül látogathatóak a KÖN alatt, szombaton és vasárnap is 10-18 óra között.

Hirdetés Hirdetés

Galléria megnyitása Fotó: Szabó Gábor - We Love Budapest Bölcs Vár – a volt budai városháza 3/7 Az elmúlt időszak egyik legjobban sikerült, gazdag történelméhez hű rekonstrukción átesett épülete a Szentháromság téren álló, patchworkszerű régi budai városháza. A Hetedik Műterem a felújítás során végig szem előtt tartotta az épület évszázados múltját és megőrzött értékeit, de fontos volt, hogy a rekonstrukcióval egy jól használható, 21. századi funkciókat ellátó épületet hozzanak létre.

Épületvezetések indulnak: A szakmai épületsétákat a ház felújításában részt vevő építészek vezetik. A séták hossza 1-1,5 óra. A Ház mozgáskorlátozott vendégeink számára is akadálymentesen látogatható.

Szeptember 21-én szombaton: 11:00 - 12:30 14:00 - 15:30

Szeptember 22-én vasárnap: 11:00 - 12:30 14:00 - 15:30

Galléria megnyitása Fotó: Szabó Gábor - We Love Budapest Seress Rezső ház 4/7 A Dob utcai ház, mely a két világháború között, a 30-as években épült, bár nem kiált luxust, azért érezhető, hogy a korszak jól szituált, felső középosztályának készült. Az elegáns műmárvány lépcsőházi lábazat, az elmaradhatatlan, azóta sajnos lecserélt felcsengető tábla, a modern központi fűtés és a szintenként két nagyobb, két szoba-hallos és cselédszobás lakások (ahol a cselédszobában is volt saját csap és fűtés!) a korszak minden igényének megfeleltek, ahogy a kisebb garzonok is.

Az 1950-es években költözött a házba Seress Rezső, a Szomorú vasárnap dalszerzője – melyet több mint 100 nyelvre lefordítottak, és olyan hírességek énekelték, mint Billie Holiday, a Genesis, Elvis Costello, Serge Gainsburg, Marianne Faithfull, Sinéad O’Connor és Björk.

Nyitvatartás: 2019.09.22., vasárnap - 10:00 - 18:00 Épületvezetések indulnak: vasárnap 17 órakor

Galléria megnyitása Fotó: Hartyányi Norbert - We Love Budapest Fiumei Úti Sírkert 5/7 Az évek óta változatos programokat kínáló, Nemzeti Örökség Intézete által kezelt temetőkben, a Fiumei Úti Sírkertben és Salgótarjáni utcai zsidó temetőben ezen a hétvégén is rengeteg séta közül válogathatunk.

A temető távolabbi, rejtettebb szegleteit kerékpáros túra keretében fedezhetjük fel, de lesz séta, amely a Művészparcellákat, az impozáns mauzóleumokat vagy éppen a sörkultúra rejtelmeit tárja fel, valamint vasárnap a vadregényes, de már felújítás alatt álló Salgótarjáni utcai zsidó temetőt is bejárhatjuk. Regisztráció és további információk itt.

Galléria megnyitása Fotó: Hirling Bálint - We Love Budapest Gutenberg Otthon 6/7 Megint látogatható lesz a Gutenberg téri, a Magyarországi Könyvnyomdászok és Betűöntők Segélyező Egylete megbízásából épített szecessziós épület. A Vágó József és testvére László által tervezett épület nem csak belülről nagyon szép, a helyreállított üvegablakaival és díszes részleteivel, de egykori híres lakóinak élete is számos izgalmas történetet tartogat.

Épületvezetések indulnak: Csak vezetéssel látogatható, találkozási pont: Gutenberg tér - 2019.09.21. 10 óra és 15 óra, 2019.09.22. 10 óra és 15 óra.

Jelentkezés módja: az info@cape.hu címen, a nap, az időpont és a látogató(k) nevének megadásával.

Max. létszám 20 fő/csoport.

Galléria megnyitása Fotó: Balkányi László - We Love Budapest Kőbányai víztároló medence 7/7 A víztározó medence bár évek óta hatalmas siker, biztos van olyan, aki még nem látta, így valószínűleg ez az a helyszín, amit tényleg minden évben ajánlunk, hiszen a város egyik legkülönlegesebb és amúgy funkciója miatt soha nem látogatható csodája.